|  |  |
| --- | --- |
|  | **MÁTÉSZALKA VÁROS****ÖNKORMÁNYZATA**Mátészalka, Hősök tere 9.Tel.: 44/501-358, Fax: 44/501-360E-mail: onkormanyzat@mateszalka.hu |

|  |  |
| --- | --- |
| **Iktatószám:** 50-8/2023**Ügyintéző:** Tárkányi Ákos**Elérhetősége:**+36-44-501-339 tarkanyiakos@mateszalka.hu | **Tárgy:** Mátészalka város településrendezési terveinek módosítása a Mátészalka-Ópályi között tervezett kerékpárút megvalósításához |

**F E L H Í V Á S**

**Tisztelt Lakosság, Tisztelt Partnereink!**

Mátészalka Város Önkormányzata a TOP\_PLUSZ-1.2.1-21-SB1-2022-00029 – azonosítójú pályázat keretében a Mátészalka-Ópályi közötti kerékpárút építésére vissza nem térítendő támogatást nyert el, így a megvalósítás után a biztonságos kerékpáros közlekedés feltételei már mind az öt szomszédos település irányába teljesülni fognak.

Az 1,6 Km hosszú nyomvonal nagyobb részt a főútvonal melletti közterületen húzódik, azonban néhány esetben, hely hiányában idegen területek megszerzése is szükséges. Az egyes telekalakítások hatósági engedélyezéséhez szükséges, hogy településrendezési tervben rögzítve legyen a kerékpárút pontos nyomvonala, ezért a hatályos Településrendezési Tervünk módosítása vált szükségessé.

Az eljárás során célunk a teljeskörű tájékoztatás biztosítása, a lakosság és a partnereink véleményének megismerése.

Az Önkormányzatunk a *Partnerségi dokumentációval* kapcsolatban várja észrevételeiket, véleményüket, amit az alábbi módokon lehet megtenni:

* elektronikus levélben a *tarkanyiakos@mateszalka.hu* e-mail címre küldve;
* postai úton a Polgármesteri Hivatal Mátészalka, Hősök tere 9. szám címre küldve.

A dokumentáció elérhetősége:

*mateszalka.hu > fejlesztések > településrendezési terv módosítás Mátészalka-Ópályi kerékpárút*

**Tisztelt Mátészalkai Lakosok, Tisztelt Partnereink!**

Kérem, hogy 2023. május 25-ig juttassák el az Önkormányzatunkhoz észrevételeiket, véleményüket.

Fontos, hogy csak és kizárólag a tárgyhoz szorosan kapcsolódó véleményeket tudjuk értékelni, egyéb eltérő tárgyú véleményeket a jogszabályi előírások szerint figyelmen kívül kell hagynunk!

Mátészalka, 2023. április

Tisztelettel,

 **Dr. Hanusi Péter**

 polgármester